क्राइम ब्रांच के डिप्टी कमिश्नर अभिषेक त्रिमुखे ने कहा, ”हमने उनके बयान को दर्ज कर लिया है। उन्होंने स्वीकार किया है कि पति मोहित की कॉल डिटेल्स को निकलवाया है। बयान के आधार पर हम आगे की जांच कर रहे हैं।” ठाणे की क्राइम ब्रांच पुलिस इस मामले के संबंध में पहले ही निर्माता आयशा श्रॉफ को नोटिस जारी कर चुकी है और अभिनेता नवाजुद्दीन सिद्दीकी और उनकी पत्नी आलिया के बयान भी दर्ज कर चुकी है। एक वरिष्ठ अधिकारी ने कहा, “रिजवान सिद्दीकी जो जासूसों से सीडीआर प्राप्त करता था, गिरफ्तार हो चुका है। हम उन सभी मामलों की जांच कर रहे हैं।”